Ασπασία Απέργη

Η Ασπασία Απέργη (Αθήνα 1910 - Αθήνα 1988) ήταν πρωταθλήτρια της αντισφαίρισης και της επιτραπέζιας αντισφαίρισης. Σε λίστες νικητών αναφέρεται και σαν Ασπασία Καλογεροπούλου ή Ασπασία Κυριακού με τα επώνυμα των συζύγων της.

Ήταν κόρη του Ιπποκράτη και της Αικατερίνης Απέργη, παντρεύτηκε το 1936 τον Ανατόλιο Καλογερόπουλο και το 1943 τον Ιωάννη Κυριακό, και οι δύο μέλη του Ομίλου αντισφαίρισης Αθηνών του οποίου ήταν μέλος και η ίδιαΣκιαδάς, σελ. 274. Αγωνίστηκε για 32 έτη από το 1924 έως το 1958 που αποσύρθηκε από τα κορτς .

Στην καριέρα της και στο πανελλήνιο πρωτάθλημα ήταν πρώτη το 1946Σκιαδάς, σελ. 416 το 1947Σκιαδάς, σελ. 420 και το 1951Σκιαδάς, σελ. 430, δεύτερη το 1935Σκιαδάς, σελ. 399 και το 1939Σκιαδάς, σελ. 409. Στο διπλό γυναικών πρώτη με συμπαίκτρια την Ίντζι Λενού ήταν το 1946, 1947, 1948Σκιαδάς, σελ. 423, και το 1949Σκιαδάς, σελ. 426, το 1951 πάλι πρώτη με συμπαίκτρια την Λένα Βούλτσου-Ράλλη, δεύτερη ήταν το 1929Σκιαδάς, σελ. 383, 1935, 1939 και το 1953Σκιαδάς, σελ. 433. Στο διπλό μεικτό ήταν δεύτερη το 1933 με συμπαίκτη τον Κίμων ΖάχοΣκιαδάς, σελ. 394, το 1946 με συμπαίκτη τον Αλέξανδρο Οράτη, το 1950Σκιαδάς, σελ. 428, 1951 με συμπαίκτη τον Ελευθέριο Ζαφειρίου, και με συμπαίκτη τον Γρηγοράκη το 1954Σκιαδάς, σελ. 438.

Στο Εαρινό πρωτάθλημα του Πανελλήνιου ήταν πρώτη στο διπλό μεικτό το 1934, 1936 και το 1951 και δεύτερη το 1946, 1950 και το 1954Σκιαδάς, σελ. 275. Στο πρωτάθλημα Αθηνών ήταν πρώτη στο απλό το 1946 και στο διπλό το 1946 και 1950, δεύτερη το στο μονό το 1947 και στο μεικτό το 1951. Στο πρωτάθλημα του ΟΑ Κηφισιάς ήταν πρώτη το 1948 στο μόνο και στο διπλό γυναικών.

Το 1948 συμμετείχε στους διεθνείς αγώνες της Κωνσταντινούπολης όπου ήταν πρώτη στο μεικτό διπλό με συμπαίκτη τον Λάζαρο Στάλιο και στο τουρνουά της Άγκυρας όπου ήταν πρώτη στο διπλό με συμπαίκτρια την Βούλτσου και δεύτερη στο μεικτό με συμπαίκτη τον Φαμέν.

Στην επιτραπέζιας αντισφαίριση είχε επιτυχίες στο εσωτερικό πρωτάθλημα του ΟΑΑ. Τιμήθηκε με το βραβείο "συμμετοχής στην Γ΄ Βαλκανιάδα'' το 1970.

 Παραπομπές 

 Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Κατηγορία:Ελληνίδες αθλήτριες της επιτραπέζιας αντισφαίρισης